Prvi balkanski rat
Prvi balkanski rat (bugarski: Балканска война, grčki: Α΄ Βαλκανικός πόλεμος, srpski: Први балкански рат, turski: Birinci Balkan Savaşı; oktobar 1912. - maj 1913.) je rat koji je vođen između Balkanskog saveza (Bugarska, Srbija, Grčka i Crna Gora) i Osmanlijskog Carstva. Kombinovana vojska balkanskih država savladala je brojčano inferiornu i strateški ugroženu osmanlijsku vojsku i postigla brzi uspjeh. Kao rezultat rata, saveznici su osvojili i podijelili gotovo sve evropske teritorije Osmanlijskog Carstva. Ovi događaji su također doveli do stvaranja nezavisne Albanije. Uprkos uspjehu, Bugarska je bila nezadovoljna podjelom plijena u Makedoniji, što je izazvalo početak Drugog balkanskog rata.